## Zakon o carinskoj tarifi

### NN 49/1996 (20.6.1996.), Zakon o carinskoj tarifi

# **ZASTUPNIČKI DOM SABORA REPUBLIKE HRVATSKE**

Na temelju članka 89. Ustava Republike Hrvatske, donosim

## **ODLUKU**

### **O PROGLAŠENJU ZAKONA O CARINSKOJ TARIFI**

Proglašavam Zakon o carinskoj tarifi, koji je Zastupnički dom Sabora
Republike Hrvatske donio na sjednici 7. lipnja 1996.

Broj: 01-96-1131/1

Zagreb, 11. lipnja 1996.

Predsjednik

Republike Hrvatske

**dr. Franjo Tuđman,** v. r.

---

## ZAKON O CARINSKOJ TARIFI

Članak 1.

Ovim Zakonom i Carinskom tarifom, koja je njegov sastavni dio, uređuje
se:

1) sustav nazivlja i nazivi robe koja se uvozi, unosi ili prima na carinsko
područje Republike Hrvatske (u daljnjem tekstu: uvoze), odnosno izvozi,
iznosi ili šalje s carinskog područja Republike Hrvatske (u daljem tekstu:
izvoze), raspoređeni po odsjecima i poglavljima Carinske tarife;

2) sustav brojčanog označavanja robe (tarifni brojevi i tarifne oznake)
u Carinskoj tarifi,

3) pravila o raspoređivanju pojedine robe u odsjeke i poglavlja, odnosno
tarifne brojeve i podbrojeve te tarifne stavke Carinske tarife,

4) carinska stopa koja se primjenjuje na vrijednost uvezene robe (ad
valorem), a pri uvozu poljoprivrednih i osnovnih prehrambenih proizvoda
i svota carine koja se plaća pri uvozu odgovarajuće količinske jedinice
robe.

Sustav nazivlja i brojčanog označavanja te pravila o raspoređivanju
pojedine robe u Carinskoj tarifi izrađeni su u skladu s Međunarodnom konvencijom
o usklađenom sustavu nazivlja i brojčanog označavanja robe.

Članak 2.

Svota carine koja se plaća pri uvozu određene robe utvrđuje se primjenom
carinske stope propisane Carinskom tarifom na carinsku osnovicu uvezene
robe.

Iznimno, za robu koja je u Carinskoj tarifi obilježena oznakom "P",
na svotu se carine iz stavka 1. ovoga članka pribraja svota carine prema
količinskoj jedinici robe propisana Carinskom tarifom (Dodatak A), obračunata
na količinu robe koja se uvozi.

Članak 3.

Za robu podrijetlom iz država s kojima Republika Hrvatska ima zaključen
ugovor o primjeni klauzule najvećega povlaštenja ili koje tu klauzulu primjenjuju
na robu hrvatskoga podrijetla plaća se carina propisana Carinskom tarifom
(članak 2).

Za robu koja se na carinsko područje Republike Hrvatske uvozi iz država
koje nisu obuhvaćene stavkom 1. ovoga članka, umjesto carinske stope propisane
Carinskom tarifom (članak 2. stavak 1.), primjenjuje se stopa 75%.

Članak 4.

Vlada Republike Hrvatske može mijenjati odnosno dopunjavati sustav nazivlja
i brojčanog označavanja robe u Carinskoj tarifi ako se time ne mijenja
visina carine koja se plaća pri uvozu pojedine robe.

Članak 5.

Radi izvršenja obveza preuzetih u okviru Svjetske trgovinske organizacije
i drugih međunarodnih obveza Republike Hrvatske, Vlada Republike Hrvatske
može za određenu robu propisati nižu carinsku stopu ili svotu carine koja
se plaća prema količinskoj jedinici robe od carinske stope, odnosno svote
prema količinskoj jedinici utvrđenoj u Carinskoj tarifi.

Članak 6.

Za uvoz robe koja se u Republici Hrvatskoj ne proizvodi ili se ne proizvodi
u količini dovoljnoj za podmirivanje potreba industrije ili stanovništva,
odnosno nastane li tijekom godine potreba za uvozom određene robe radi
poremećaja u domaćoj proizvodnji, Vlada Republike Hrvatske može propisati
niže carinske stope od stopa utvrđenih u Carinskoj tarifi ili primjenu
carinske stope slobodno, o čemu podnosi izvješće Saboru Republike Hrvatske.

Članak 7.

Vlada Republike Hrvatske može, na prijedlog Ministarstva poljoprivrede
i šumarstva, usklađenim s Ministarstvom gospodarstva, a ovisno o promjenama
cijena na svjetskom i domaćem tržištu te sezonskim utjecajima, mijenjati
svotu carine koja se plaća prema količinskoj jedinici robe, za robe označene
oznakom "P" u Dodatku A.

Članak 8.

Za uvoz opreme, uređaja, aparata i vozila i njihovih dijelova, u koje
su ugrađeni dijelovi proizvedeni u Republici Hrvatskoj, Vlada Republike
Hrvatske može donijeti propis o nižoj carinskoj stopi od stope propisane
u Carinskoj tarifi.

Propisom iz stavka 1. ovoga članka, na prijedlog Ministarstva financija,
Vlada Republike Hrvatske utvrdit će mjerila i način za ostvarivanje niže
carinske stope.

Članak 9.

Na zahtjev carinskog obveznika mogu se u tarifni stavak gotovog proizvoda
pojednostavljeno rasporediti sljedeći proizvodi:

1. nesastavljeni proizvodi ili proizvodi u rastavljenom stanju, čiji
se dijelovi uvoze postupno;

2. proizvodi koji se privremeno uvoze radi ugradnje ili oplemenjivanja;

3. dijelovi instrumenata, aparata, uređaja, strojeva, vozila i drugih
proizvoda iz odsjeka XVI, XVII. i XVIII. Carinske tarife, koji se bez dorade
ili obrade mogu ugraditi u gotovi proizvod, a uvoze se:

a) radi tekućeg ili investicijskog održavanja proizvoda,

b) zajedno s gotovim proizvodima kao njihovi rezervni dijelovi ako cijena
tih dijelova ne premašuje 7% od carinske osnovice gotovih proizvoda i dijelova,

c) za izradu gotovih proizvoda ako ukupna vrijednost uvezenih dijelova
ne premašuje 50% od prodajne cijene gotovog proizvoda te

d) za zamjenu dotrajalih ili pokvarenih dijelova za koje se ne plaća
njihova protuvrijednost, i to u garantnom roku;

4. laboratorijske kemikalije i reagensi u pakovini od 2,50 kg neto-mase
ukupno mogu se rasporediti u tarifnu oznaku 3822.00.

Roba se može pojednostavljeno rasporediti prema odredbama točke 3. podtočke
a), b) i c) i točke 4. stavka 1. ovoga članka ako se dijelovi proizvoda
odnosno laboratorijske kemikalije i reagensi koji se uvoze ili izvoze,
prema pravilima o razvrstavanju robe u Carinskoj tarifi, raspoređuju najmanje
u tri različita tarifna stavka.

Prema točkama 3. i 4. stavka 1. ovoga članka, ne mogu se pojednostavljeno
rasporediti:

a) alati iz poglavlja 82. Carinske tarife,

b) ručni alati iz tarifnih brojeva 84.67 i 85.08 Carinske tarife te

c) laboratorijske kemikalije i reagensi za čiji je uvoz ili izvoz potrebno
posebno odobrenje ili drugi odgovarajući akt.

Na dijelove carinjene prema točkama 1. i 3. stavka 1. ovoga članka primjenjuje
se carinska stopa propisana u Carinskoj tarifi za gotov proizvod.

Ovlašćuje se ravnatelj Carinske uprave da potanko uredi postupak pojednostavljenoga
raspoređivanja robe koja se uvozi i carini u skladu s odredbama ovoga članka
te postupak pojednostavljenoga carinjenja robe koja se izvozi.

Članak 10.

Osniva se Komisija za carinsku tarifu kao stručno tijelo u okviru Ministarstva
financija koja daje mišljenje o:

- usklađivanju sustava nazivlja i brojčanog označavanja robe u hrvatskom
carinskom sustavu s obvezama preuzetim prihvaćanjem Međunarodne konvencije
o usklađenom sustavu nazivlja i brojčanog označavanja robe,

- usklađivanju sustava nazivlja i brojčanog označavanja robe u Carinskoj
tarifi s posebnostima hrvatskoga carinskoga sustava, potrebama uređivanja
odnosa na području trgovine, deviznoga sustava i slično,

- nacrtima propisa i naputaka ministra financija glede raspoređivanja
robe u Carinskoj tarifi.

U Komisiju za carinsku tarifu članove imenuju Ministarstvo financija,
Ministarstvo gospodarstva, Ministarstvo poljoprivrede i šumarstva, Ministarstvo
pomorstva, prometa i veza, Ministarstvo turizma, Ministarstvo zdravstva,
Ministarstvo vanjskih poslova, Državna uprava za zaštitu okoliša, Državni
zavod za statistiku, Carinska uprava, Hrvatska gospodarska komora i Hrvatska
obrtnička komora.

Ministar financija uređuje način imenovanja članova, djelokrug i način
rada Komisije za carinsku tarifu te obavljanje stručnih i drugih poslova
za njezine potrebe.

Članak 11.

Ministar financija, na prijedlog ravnatelja Carinske uprave, nakon pribavljenog
mišljenja od Komisije za carinsku tarifu, propisuje potanka pravila o raspoređivanju
robe u Carinskoj tarifi.

Objašnjenja u svezi s raspoređivanjem robe u Carinskoj tarifi daje Carinska
uprava.

Članak 12.

Podzakonski propisi koji se donose na temelju ovlasti iz ovoga Zakona
bit će doneseni u roku od tri mjeseca od dana njegova stupanja na snagu.

Do dana stupanja na snagu propisa iz stavka 1. ovoga članka odgovarajuće
se primjenjuju propisi na temelju ovlasti iz zakona koji prestaju važiti
danom početka primjene ovoga Zakona.

Članak 13.

Danom početka primjene ovoga Zakona prestaju važiti:

1. Zakon o carinskoj tarifi ("Narodne novine", br. 53B/91. i 25/92.),

2. Zakon o zaštitnim pristojbama pri uvozu poljoprivrednih i prehrambenih
proizvoda ("Narodne novine", br. 36/95.) te

3. članak 35. i članak 55. Carinskog zakona ("Narodne novine", br. 53A/91.,
64/91., 33/92., 106/93. i 92/94.).

Članak 14.

Ovaj Zakon stupa na snagu osmoga dana od dana objave u "Narodnim novinama",
a primjenjuje se od 1. srpnja 1996. godine.

Klasa: 413-01/96-01/02

Zagreb, 7. lipnja 1996.

ZASTUPNIČKI DOM

SABORA REPUBLIKE HRVATSKE

Predsjednik

Zastupničkog doma Sabora

**akademik Vlatko Pavletić,** v. r.

---

## **CARINSKA TARIFA**

OPĆA PRAVILA ZA PRIMJENU HARMONIZIRANOG SUSTAVA

Proizvodi će se u nomenklaturi carinske tarife razvrstavati prema ovim
općim pravilima:

1. Nazivi odsjeka, poglavlja i potpoglavlja dani su samo radi lakšeg
snalaženja pri razvrstavanju. Proizvodi se razvrstavaju prema nazivima
tarifnih brojeva, napomenama uz odgovarajuće odsjeke i poglavlja, kao i
prema sljedećim pravilima ako ona nisu u suprotnosti sa sadržajem tarifnih
brojeva i napomena uz odsjeke i poglavlja.

2. a) Kao proizvod koji je naveden ili obuhvaćen u nazivu nekog tarifnog
broja smatra se i taj proizvod iako je nepotpun ili nedovršen pod uvjetom
da pri carinjenju ima bitna svojstva potpunog ili dovršenog proizvoda.
Tarifni broj također obuhvaća taj proizvod potpun ili dovršen (ili proizvod
koji se razvrstava kao potpun ili dovršen primjenom ovog pravila) ako se
carini nesastavljen ili u rastavljenom stanju.

b) Pod materijalom ili tvari iz naziva tarifnog broja razumijeva se
takav materijal ili tvar u čistom stanju ili kombinirana odnosno pomiješana
s drugim materijalom, odnosno tvari. Pod proizvodom od određenog materijala
ili tvari podrazumijeva se i taj proizvod izrađen u cjelini ili djelomično
od istog materijala ili tvari. Proizvodi koji se sastoje od dva ili više
materijala ili tvari razvrstavaju se primjenom općeg pravila 3.

3. Proizvodi koji bi se primjenom pravila 2.b) ili zbog drugih razloga,
na prvi pogled mogli razvrstati u dva ili više tarifnih brojeva, razvrstavaju
se na ovaj način:

a) Tarifni broj koji ima najkonkretniji ili najbliži naziv proizvoda
ima prednost u odnosu na tarifne brojeve s općenitijim nazivom proizvoda.
Međutim, kada se nazivi dva ili više tarifnih brojeva odnose samo na dio
materijala ili tvari sadržanih u miješanim ili sastavljenim (složenim)
proizvodima ili samo na dio komponenti pripremljenih kao set za maloprodaju,
nazivi ovih tarifnih brojeva smatrat će se podjednako konkretnim, čak i
kada jedan od njih ima kompletniji i precizniji naziv proizvoda.

b) Mješavine, sastavljeni (složeni) proizvodi, koji se sastoje od različitih
materijala ili su izrađeni od različitih komponenti, odnosno sastojaka
i proizvodi pripremljeni u setovima za maloprodaju, koji se ne mogu razvrstati
primjenom pravila 3. a), razvrstat će se kao da se sastoje od materijala
ili komponente koja im daje bitan karakter, ako se taj kriterij može primijeniti.

c) Kad se proizvodi ne mogu razvrstati primjenom pravila 3. a) ili 3.
b), razvrstat će se u posljednji po redu od onih tarifnih brojeva koje
zbog važnosti treba podjednako uzeti u obzir.

4. Proizvodi koji se ne mogu razvrstati primjenom prethodnih pravila,
razvrstat će se u odgovarajući tarifni broj predviđen za proizvod koji
je tom proizvodu najsličniji.

5. Uz prethodne odredbe, za sljedeće proizvode primjenjivat će se i
ova pravila:

a) Futrole za fotografske aparate, glazbene instrumente, puške i pištolje,
kutije za šestare, kutije za ogrlice i slične spremnike, posebno oblikovani
ili prilagođeni za određeni proizvod ili set proizvoda, pogodni za dugotrajnu
uporabu i isporučeni s proizvodima za koje su namijenjeni, razvrstat će
se s tim proizvodima, uz uvjet da se obično prodaju s tim proizvodima.
Međutim, ovo se pravilo ne primjenjuje na spremnike koji cjelini (proizvodu
sa spremnikom) daju bitan karakter,

b) Prema odredbama pravila 5. a) materijali za pakiranje i spremnici
za pakiranje (ambalaža) koji se isporučuju s proizvodima u njima, razvrstavaju
se zajedno s tim proizvodima ako je uobičajeno da se upotrebljavaju za
pakiranje tih proizvoda. Međutim, ova se odredba ne primjenjuje na materijal
za pakiranje i spremnike za pakiranje, kada je očigledno da su prikladni
za višekratnu uporabu.

6. Proizvodi se razvrstavaju u tarifne podbrojeve u okviru jednog tarifnog
broja s pravnog gledišta prema nazivima tih tarifnih podbrojeva i eventualnim
napomenama za te tarifne podbrojeve i s nužnim izmjenama, prema prethodnim
pravilima, razumijevajući da se tarifni podbrojevi mogu uspoređivati samo
na istoj razini raščlanjivanja. U smislu tog pravila primjenjuju se i napomene
uz odsjeke i poglavlja, ako to nije drukčije propisano.

---

### ODSJEK I. - ŽIVE ŽIVOTINJE; PROIZVODI ŽIVOTINJSKOG PODRIJETLA

#### [Poglavlje 1](dodatni/382167.htm): ŽIVE ŽIVOTINJE

#### [Poglavlje 2](dodatni/382168.htm): MESO I DRUGI JESTIVI KLAONIČNI PROIZVODI

#### [Poglavlje 3](dodatni/382169.htm): RIBE, LJUSKAVCI, MEKUŠCI I OSTALI VODENI BESKRALJEŽNJACI

#### [Poglavlje 4](dodatni/382170.htm): MLIJEKO I MLIJEČNI PROIZVODI; JAJA PERADI I PTIČJA JAJA; PRIRODNI MED; JESTIVI PROIZVODI ŽIVOTINJSKOG PODRIJETLA, NESPOMENUTI I NEOBUHVAĆENI NA DRUGOM MJESTU

#### [Poglavlje 5](dodatni/382171.htm): PROIZVODI ŽIVOTINJSKOG PODRIJETLA, NESPOMENUTI I NEOBUHVAĆENI NA DRUGOM MJESTU

---

### ODSJEK II. - BILJNI PROIZVODI

#### [Poglavlje 6](dodatni/382172.htm): ŽIVO DRVEĆE I DRUGE BILJKE; LUKOVICE, KORIJENJE I SLIČNO; REZANO CVIJEĆE I UKRASNO LIŠĆE

#### [Poglavlje 7](dodatni/382173.htm): JESTIVO POVRĆE, KORIJENJE I GOMOLJI

#### [Poglavlje 8](dodatni/382174.htm): JESTIVO VOĆE I KOŠTUNIČAVO (LUPINASTO) VOĆE; KORE AGRUMA, DINJA I LUBENICA

#### [Poglavlje 9](dodatni/382175.htm): KAVA, ČAJ, MATE-ČAJ I ZAČINI

#### [Poglavlje 10](dodatni/382176.htm): ŽITARICE

#### [Poglavlje 11](dodatni/382177.htm): PROIZVODI MLINSKE INDUSTRIJE; SLAD; ŠKROB; INULIN; PŠENIČNI GLUTEN

#### [Poglavlje 12](dodatni/382178.htm): ULJANO SJEMENJE I PLODOVI; RAZNO ZRNJE, SJEMENJE I PLODOVI; INDUSTRIJSKO I LJEKOVITO BILJE; SLAMA I GLOMAZNA STOČNA HRANA (KRMIVA)

#### [Poglavlje 13](dodatni/382179.htm): ŠELAK; GUME, SMOLE I OSTALI BILJNI SOKOVI I EKSTRAKTI

#### [Poglavlje 14](dodatni/382180.htm): BILJNI MATERIJALI ZA PLETARSTVO; BILJNI PROIZVODI NESPOMENUTI I NEOBUHVAĆENI NA DRUGOM MJESTU

---

### ODSJEK III. -MASTI I ULJA ŽIVOTINJSKOG I BILJNOG PODRIJETLA TE PROIZVODI NJIHOVE RAZGRADNJE PRERAĐENE JESTIVE MASTI; ŽIVOTINJSKI I BILJNI VOSKOVI

#### [Poglavlje 15](dodatni/382181.htm): MASTI I ULJA ŽIVOTINJSKOG I BILJNOG PODRIJETLA TE PROIZVODI NJIHOVA RAZLAGANJA; PRERAĐENE JESTIVE MASTI; ŽIVOTINJSKI I BILJNI VOSKOVI

---

### ODSJEK IV. - PROIZVODI PREHRAMBENE INDUSTRIJE; PIĆA, ALKOHOLI I OCAT; DUHAN I PRERAĐENI NADOMJESCI DUHANA

#### [Poglavlje 16](dodatni/382182.htm) :PRERAĐEVINE OD MESA, RIBA, LJUSKAVACA, MEKUŠACA ILI DRUGIH VODENIH BESKRALJEŽNJAKA

#### [Poglavlje 17](dodatni/382183.htm): ŠEĆER I PROIZVODI OD ŠEĆERA

#### [Poglavlje 18](dodatni/382184.htm): KAKAO I PROIZVODI OD KAKAA

#### [Poglavlje 19](dodatni/382185.htm): PROIZVODI NA OSNOVI ŽITARICA, BRAŠNA, ŠKROBA ILI MLIJEKA; SLASTIČARSKI PROIZVOD

#### [Poglavlje 20](dodatni/382186.htm): PROIZVODI OD POVRĆA, VOĆA, KOŠTUNIČAVOG (LUPINASTOG) VOĆA I OSTALIH DIJELOVA BILJAK

#### [Poglavlje 21](dodatni/382187.htm): RAZNI PREHRAMBENI PROIZVODI

#### [Poglavlje 22](dodatni/382188.htm): PIĆA, ALKOHOLI I OCAT

#### [Poglavlje 23](dodatni/382189.htm): OSTACI I OTPACI PREHRAMBENE INDUSTRIJE; PRIPREMLJENA ŽIVOTINJSKA HRANA

#### [Poglavlje 24](dodatni/382190.htm): DUHAN I PRERAĐENI NADOMJESCI DUHANA

---

### ODSJEK V. - MINERALNI PROIZVODI

#### [Poglavlje 25](dodatni/382191.htm): SOL; SUMPOR; ZEMLJA I KAMEN; SADRA, VAPNO I CEMENT

#### [Poglavlje 26](dodatni/382192.htm): RUDE, TROSKE I PEPELI

#### [Poglavlje 27](dodatni/382193.htm): MINERALNA GORIVA, MINERALNA ULJA I PROIZVODI NJIHOVE DESTILACIJE; BITUMENSKE TVARI; MINERALNI VOSKOVI

---

### ODSJEK VI. - PROIZVODI KEMIJSKE INDUSTRIJE ILI SRODNIH INDUSTRIJA

#### [Poglavlje 28](dodatni/382194.htm): ANORGANSKI KEMIJSKI PROIZVODI; ORGANSKI I ANORGANSKI SPOJEVI PLEMENITIH KOVINA, KOVINA RIJETKIH ZEMALJA, RADIOAKTIVNIH ELEMENATA I IZOTOPA

#### [Poglavlje 29](dodatni/382195.htm): ORGANSKI KEMIJSKI PROIZVODI

#### [Poglavlje 30](dodatni/382196.htm): FARMACEUTSKI PROIZVODI

#### [Poglavlje 31](dodatni/382197.htm): GNOJIVA

#### [Poglavlje 32](dodatni/382198.htm): EKSTRAKTI ZA ŠTAVLJENJE ILI BOJENJE; TANINI I NJIHOVI DERIVATI; BOJE, PIGMENTI I DRUGE TVARI ZA BOJENJE; PRIPREMLJENA PREMAZNA SREDSTVA I LAKOVI; KITOVI I DRUGE MASE ZA BRTVLJENJE; TISKARSKE BOJE I CRNILA

#### [Poglavlje 33](dodatni/382199.htm): ETERIČNA ULJA I REZINOIDI; PARFIMERIJSKI, KOZMETIČK I TOALETNI PROIZVODI

#### [Poglavlje 34](dodatni/382200.htm): SAPUN, ORGANSKA POVRŠINSKI AKTIVNA SREDSTVA, PREPARATI ZA PRANJE, PREPARATI ZA PODMAZIVANJE, UMJETNI VOSKOVI, PRIPREMLJENI VOSKOVI, PREPARATI ZA POLIRANJE I ČIŠĆENJE, SVIJEĆE I SLIČNI PROIZVODI, PASTE ZA MODELI[Poglavlje 35](dodatni/382201.htm): BJELANČEVINASTE TVARI; MODIFICIRANI ŠKROBOVI; LJEPILA; ENZIMI[Poglavlje 36](dodatni/382202.htm): EKSPLOZIVI; PIROTEHNIČKI PROIZVODI; ŠIBICE; PIROFORNE[Poglavlje 37](dodatni/382203.htm): PROIZVODI ZA FOTOGRAFSKE I KINEMATOGRAFSKE SVRHE[Poglavlje 38](dodatni/382204.htm): RAZNI PROIZVODI KEMIJSKE INDUSTRIJE ---

### ODSJEK VII. - PLASTČNE MASE I PROIZVODI OD PLASTIČNIH MASA; KAUČUK I PROIZVODI OD KAUČUKA I GUME

#### [Poglavlje 39](dodatni/382205.htm): PLASTČNE MASE I PROIZVODI OD PLASTIČNIH MASA

#### [Poglavlje 40](dodatni/382206.htm): KAUČUK I PROIZVODI OD KAUČUKA I GUME

---

### ODSJEK VIII. - SIROVA KRUPNA I SITNA KOŽA S DLAKOM ILI BEZ DLAKE, ŠTAVLJENA KOŽA, KRZNA, PROIZVODI OD NJIH; SEDLARSKI I REMENARSKI PROIZVODI; PREDMETI ZA PUTOVANJE, RUČ;NE TORBE I SLIČNI SPREMNICI; PROIZVODI OD Ž;IVOTINJSKIHCRIJEVA (OSIM OD DUDOVOG SVILCA)

#### [Poglavlje 41](dodatni/382207.htm): SIROVA KRUPNA I SITNA KOŽA S DLAKOM ILI BEZ DLAKE (OSIM KRZNA) I ŠTAVLJENA KOŽA

#### [Poglavlje 42](dodatni/382208.htm): PROIZVODI OD KOŽE; SEDRLARSKI I REMENARSKI PROIZVODI; PREDMETI ZA PUTOVANJE, RUČNE TORBE I SLIČNI SPREMNICI; PROIZVODI OD ŽIVOTINJSKIH CRIJEVA (OSIM OD DUDOVOG SVILCA)

#### [Poglavlje 43](dodatni/382209.htm): PRIRODNO I UMJETNO KRZNO; PROIZVODI OD KRZNA

---

### ODSJEK IX. - DRVO I DRVNI PROIZVODI; DRVENI UGLJEN; PLUTO I PROIZVODI OD PLUTA; PROIZVODI OD SLAME, ESPARTA ILI DRUGIH MATERIJALA ZA PLETARSTVO; KOŠARAČKI I PLETARSKI PROIZVODI

#### [Poglavlje 44](dodatni/382210.htm): DRVO I DRVNI PROIZVODI; DRVENI UGLJEN

#### [Poglavlje 45](dodatni/382211.htm): PLUTO I PROIZVODI OD PLUTA

#### [Poglavlje 46](dodatni/382212.htm): PROIZVODI OD SLAME I ESPARTA I OD OSTALIH MATERIJALA ZA PLETARSTVO; KOŠARAČKI I PLETARSKI PROIZVODI

---

### ODSJEK X. - DRVNA CELULOZA ILI CELULOZA OD OSTALIH VLAKNASTIH CELULOZNIH MATERIJALA; PAPIRNI I KARTONSKI OSTACI I OTPACI NAMIJENJENI PONOVNOJ PRERADI; PAPIR I KARTON TE PROIZVODI OD PAPIRA I KARTONA

#### [Poglavlje 47](dodatni/382213.htm): DRVNA CELULOZA ILI CELULOZA OD OSTALIH VLAKNASTIH CELULOZNIH MATERIJALA; PAPIRNI I KARTONSKI OSTACI I OTPACI NAMIJENJENI PONOVNOJ PRERADI

#### [Poglavlje 48](dodatni/382214.htm): PAPIR I KARTON; PROIZVODI OD PAPIRNE MASE, PAPIRA ILI OD KARTONA

#### [Poglavlje 49](dodatni/382215.htm): TISKANE KNJIGE, NOVINE, SLIKE I OSTALI PROIZVODI GRAFIČKE INDUSTRIJE; RUKOPISI, TIPKANI TEKSTOVI I NACRTI

---

### ODSJEK XI. - TEKSTIL I TEKSTILNI PROIZVODI

#### [Poglavlje 50](dodatni/382216.htm): SVILA

#### [Poglavlje 51](dodatni/382217.htm): VUNA, FINA ILI GRUBA ŽIVOTINJSKA DLAKA; PREĐA I TKANINE OD KONJSKE DLAKE

#### [Poglavlje 52](dodatni/382218.htm): PAMUK

#### [Poglavlje 53](dodatni/382219.htm): OSTALA BILJNA TEKSTILNA VLAKNA; PAPIRNA PREĐA I TKANINE OD PAPIRNE PREĐE

#### [Poglavlje 54](dodatni/382220.htm): UMJETNI ILI SINTETSKI FILAMENTI

#### [Poglavlje 55](dodatni/382221.htm): UMJETNA ILI SINTETSKA VLAKNA, REZANA

#### [Poglavlje 56](dodatni/382222.htm): VATA, PUST I NETKANI MATERIJAL; SPECIJALNA PREĐA; KONOPI, UŽAD, KONOPCI I KABELI I PROIZVODI OD NJIH

#### [Poglavlje 57](dodatni/382223.htm): SAGOVI I DRUGI TEKSTILNI PODNI POKRIVAČI

#### [Poglavlje 58](dodatni/382224.htm): SPECIJALNE TKANINE, TAFTING TKANINE; ČIPKE; TAPISERIJE; POZAMANTERIJA; VEZ

#### [Poglavlje 59](dodatni/382225.htm): TEKSTILNE TKANINE IMPREGNIRANE, PREMAZANE, PREVUČENE, PREKRIVENE ILI LAMINIRANE; TEKSTILNI PROIZVODI PRIKLADNI ZA TEHNIČKE SVRHE

#### [Poglavlje 60](dodatni/382226.htm): PLETENI ILI KAČKANI MATERIJALI

#### [Poglavlje 61](dodatni/382227.htm): ODJEĆA I PRIBOR ZA ODJEĆU, PLETENI ILI KAČKANI

#### [Poglavlje 62](dodatni/382228.htm): ODJEĆA I PRIBOR ZA OSIM, PLETENIH I KAČKANIH PROIZVODA

#### [Poglavlje 63](dodatni/382229.htm): OSTALI GOTOVI TEKSTILNI PROIZVODI; KOMPLETI; RABLJENA ODJEĆA I RABLJENI TEKSTILNI PROIZVODI; KRPE

---

### ODSJEK XII. - OBUĆA, ŠEŠIRI, KAPE I OSTALA POKRIVALA GLAVE; KIŠOBRANI, SUNCOBRANI, ŠTAPOVI, BIČEVI, KORBAČI I NJIHOVI DIJELOVI; PREPARIRANO PERJE I PROIZVODI OD PERJA; UMJETNO CVIJEĆE; PROIZVODI OD LJUDSKE KOSE

#### [Poglavlje 64](dodatni/382230.htm): OBUĆA, NAZUVCI I SLIČNI PROIZVODI; DIJELOVI TIH PROIZVODA

#### [Poglavlje 65](dodatni/382231.htm): ŠEŠIRI, KAPE I OSTALA POKRIVALA GLAVE I NJIHOVI DIJELOVI

#### [Poglavlje 66](dodatni/382232.htm): KIŠOBRANI, SUNCOBRANI, ŠTAPOVI, BIČEVI, KORBAČI I NJIHOVI DIJELOVI

#### [Poglavlje 67](dodatni/382233.htm): PERJE I PAPERJE, PREPARIRANO I PROIZVODI IZRAĐENI OD PERJA I PAPERJA; UMJETNO CVIJEĆE; PROIZVODI OD LJUDSKE KOSE

---

### ODSJEK XIII. - PROIZVODI OD KAMENA, SADRE, CEMENTA, BETONA, AZBESTA, TINJCA ILI SLIČNIH MATERIJALA; KERAMIČKI PROIZVODI; STAKLO I STAKLENI PROIZVODI

#### [Poglavlje 68](dodatni/382234.htm): PROIZVODI OD KAMENA, SADRE, CEMENTA, BETONA, AZBESTA, TINJCA I SLIČNIH MATERIJALA

#### [Poglavlje 69](dodatni/382235.htm): KERAMIČKI PROIZVODI

#### [Poglavlje 70](dodatni/382236.htm): STAKLO I STAKLENI PROIZVODI

---

### ODSJEK XIV. - PRIRODNI I KULTIVIRANI BISERI, DRAGULJI I POLUDRAGULJI, PLEMENITE KOVINE, KOVINE PLATIRANE PLEMENITIM KOVINAMA I PROIZVODI OD NJIH; IMITACIJE DRAGULJARSKIH PREDMETA; KOVANI NOVAC

#### [Poglavlje 71](dodatni/382237.htm): PRIRODNI I KULTIVIRANI BISERI, DRAGULJI I POLUDRAGULJI, PLEMENITE KOVINE, KOVINE PLATIRANE PLEMENITIM KOVINAMA I PROIZVODI OD NJIH; IMITACIJE DRAGULJARSKIH PREDMETA; KOVANI NOVAC

---

### ODSJEK XV. - OBIČNE KOVINE I PROIZVODI OD OBIČNIH KOVINA

#### [Poglavlje 72](dodatni/382238.htm): ŽELJEZO I ČELIK

#### [Poglavlje 73](dodatni/382239.htm): PROIZVODI OD ŽELJEZA I ČELIKA

#### [Poglavlje 74](dodatni/382240.htm): BAKAR I BAKRENI PROIZVODI

#### [Poglavlje 75](dodatni/382241.htm): BAKAR I BAKRENI PROIZVODI

#### [Poglavlje 76](dodatni/382242.htm): ALUMINIJ I ALUMINIJSKI PROIZVODI

#### [Poglavlje 78](dodatni/382243.htm): OLOVO I OLOVNI PROIZVODI

#### [Poglavlje 79](dodatni/382244.htm): CINK I PROIZVODI OD CINKA

#### [Poglavlje 80](dodatni/382245.htm): KOSITAR I KOSITRENI PROIZVODI

#### [Poglavlje 81](dodatni/382246.htm): OSTALE OBIČNE KOVINE; KERMETI; PROIZVODI OD NJIH

#### [Poglavlje 82](dodatni/382247.htm): ALATI, NOŽARSKI PROIZVODI, ŽLICE I VILICE, OD OBIČNIH KOVINA; NJIHOVI DIJELOVI OD OBIČNIH KOVINA

#### [Poglavlje 83](dodatni/382248.htm): RAZNI PROIZVODI OD OBIČNIH KOVINA

---

### ODSJEK XVI. - STROJEVI, APARATI I UREĐAJI; ELEKTROTEHNIČKA OPREMA; NJIHOVI DIJELOVI; APARATI ZA SNIMANJE I REPRODUKCIJU ZVUKA, APARATI ZA SNIMANJE I REPRODUKCIJU TELEVIZIJSKE SLIKE I ZVUKA I DIJELOVI I PRIBOR ZA TE PROIZVODE

#### [Poglavlje 84](dodatni/382249.htm): NUKLEARNI REAKTORI, KOTLOVI, STROJEVI I MEHANIČKI UREĐAJI; NJIHOVI DIJELOVI

#### [Poglavlje 85](dodatni/382250.htm): ELEKTRIČNI STROJEVI I OPREMA I NJIHOVI DIJELOVI; APARATI ZA SNIMANJE ILI REPRODUKCIJU ZVUKA; TELEVIZIJSKI APARATI ZA SNIMANJE ILI REPRODUKCIJU SLIKE I ZVUKA I DIJELOVI I PRIBOR ZA TE PROIZVODE

---

### ODSJEK XVII. - VOZILA, ZRAKOPLOVI, PLOVILA I POPRATNA PRIJEVOZNA OPREMA

#### [Poglavlje 86](dodatni/382251.htm): TRAČNIČKA VOZILA I NJIHOVI DIJELOVI; ŽELJEZNIČKI I TRAMVAJSKI KOLOSIJEČNI SKLOPOVI I PRIBOR I NJIHOVI DIJELOVI; MEHANIČKA I ELEKTROMEHANIČKA SIGNALNA OPREMA ZA PROMET SVIH VRSTA

#### [Poglavlje 87](dodatni/382252.htm): VOZILA, OSIM ŽELJEZNIČKIH ILI TRAMVAJSKIH TRAČNIČKIH VOZILA I NJIHOVI DIJELOVI I PRIBOR

#### [Poglavlje 88](dodatni/382253.htm): ZRAKOPLOVI, SVEMIRSKE LETJELICE I NJIHOVI DIJELOVI

#### [Poglavlje 89](dodatni/382254.htm): BRODOVI, ČAMCI I PLOVEĆE KONSTRUKCIJE

---

### ODSJEK XVIII. - OPTIČKI, FOTOGRAFSKI, KINEMATOGRAFSKI, MJERNI I KONTROLNI INSTRUMENTI, INSTRUMENTI ZA KONTROLU TOČNOSTI, MEDICINSKI I KIRURŠKI INSTRUMENTI I APARATI; SATOVI; GLAZBALA; NJIHOVI DIJELOVI I PRIBOR

#### [Poglavlje 90](dodatni/382255.htm): OPTIČKI, FOTOGRAFSKI, KINEMATOGRAFSKI, MJERNI I KONTROLNI INSTRUMENTI, INSTRUMENTI ZA KONTROLU TOČNOSTI, MEDICINSKI I KIRURŠKI INSTRUMENTI I APARATI; NJIHOVI DIJELOVI I PRIBOR

#### [Poglavlje 91](dodatni/382256.htm): SATOVI I NJIHOVI DIJELOVI

#### [Poglavlje 92](dodatni/382257.htm): GLAZBALA, DIJELOVI I PRIBOR ZA TE PROIZVODE

---

### ODSJEK XIX. - ORUŽJE I STRELJIVO; DIJELOVI I PRIBOR

#### [Poglavlje 93](dodatni/382258.htm): ORUŽJE I STRELJIVO; DIJELOVI I PRIBOR

---

### ODSJEK XX. - RAZNI PROIZVODI

#### [Poglavlje 94](dodatni/382259.htm): POKUĆSTVO; OPREMA ZA KREVETE I SLIČNI PROIZVODI, MADRACI, NOSAČI MADRACA, JASTUCI I SLIČNI PUNJENI PROIZVODI; SVJETILJKE I DRUGA SVJETLEĆA TIJELA, NA DRUGOM MJESTU NESPOMENUTA NITI UKLJUČENA; SVJETLEĆI ZNAKOVI,[Poglavlje 95](dodatni/382260.htm): IGRAČKE, REKVIZITI ZA DRUŠTVENE IGRE I ŠPORT; NJIHOVI DIJELOVI I PRIBOR[Poglavlje 96](dodatni/382261.htm): RAZNI PROIZVODI ---

### ODSJEK XXI. - UMJETNINE, KOLEKCIONARSKI PREDMETI I STARINE (ANTIKVITETI)

#### [Poglavlje 97](dodatni/382262.htm): UMJETNINE, KOLEKCIONARSKI PREDMETI I STARINE (ANTIKVITETI)

---

#### [DODATAK-A](dodatni/382166.htm) - SVOTA CARINE PO MJERNOJ JEDINICI ROBE ZA POLJOPRIVREDNE I PREHRAMBENE PROIZVODE

Odluka, NN 49/1996-947